Precizēts

Ministru kabineta rīkojuma projekta

**„Par valsts nekustamo īpašumu** **pārdošanu”**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par valsts nekustamo īpašumu pārdošanu” (turpmāk – rīkojuma projekts) ir sagatavots, lai saskaņā ar Publiskas personas mantas atsavināšanas likuma 4.panta pirmo un otro daļu, 5.panta pirmo daļu, 45.panta pirmo daļu un likuma „Par valsts un pašvaldību dzīvojamo māju privatizāciju” pārejas noteikumu 30.punktu, atļautu valsts akciju sabiedrībai „Valsts nekustamie īpašumi” pārdot izsolē valsts nekustamos īpašumus, kas ierakstīti zemesgrāmatā uz valsts vārda Zemkopības ministrijas personā, ievērojot Publiskas personas mantas atsavināšanas likuma 14.pantu un 45.panta trešās un ceturtās daļas nosacījumus.Publiskas personas mantas atsavināšanas likuma 4.panta pirmā daļa nosaka, ka valsts mantas atsavināšanu var ierosināt, ja tā nav nepieciešama attiecīgai iestādei vai citām valsts iestādēm to funkciju nodrošināšanai. Publiskas personas mantas atsavināšanas likuma 4.panta otrā daļa nosaka, ka valsts mantas atsavināšanu var ierosināt attiecīgās iestādes vadītājs, kuras valdījumā atrodas valsts manta. Publiskas personas mantas atsavināšanas likuma 5.panta pirmā un piektā daļa nosaka, ka atļauju atsavināt valsts nekustamo īpašumu dod Ministru kabinets, nosakot arī atsavināšanas veidu. Pamatojoties uz likuma „Par valsts un pašvaldību dzīvojamo māju privatizāciju” pārejas noteikumu 30. punktā noteikto, no 2006. gada 1. septembra valsts vai pašvaldības dzīvojamās mājas, to domājamās daļas, ja dzīvojamā māja ir valsts vai pašvaldības un kādas citas personas kopīpašumā, kā arī dzīvojamās mājās esoši dzīvokļi, mākslinieku darbnīcas un neapdzīvojamās telpas tiek atsavinātas saskaņā ar Publiskas personas mantas atsavināšanas likumu, izņemot šā likuma pārejas noteikumu 30.¹ punktā paredzētos gadījumus. Saskaņā ar valsts akciju sabiedrības „Privatizācijas aģentūra” 2012.gada 16.maija vēstulē Nr.4.17/5187 „*Par valsts nekustamo īpašumu „Tūjas”, Ogresgala pagastā, Ogres novadā”* sniegto informāciju nekustamā īpašuma sastāvā ietilpstošā dzīvojamā māja nav nodota privatizācijai, kā arī nav iekļauta Ministru kabineta rīkojumā par saglabāšanu valsts īpašumā, un, ievērojot likuma „Par valsts un pašvaldību dzīvojamo māju privatizāciju” pārejas noteikumu 30. punktā noteikto, ir atsavināma Publiskas personas mantas atsavināšanas likuma noteiktajā kārtībā. Saskaņā ar Privatizācijas ierosinājumu reģistra informāciju par šajā rīkojuma projektā iekļautajiem valsts nekustamajiem īpašumiem privatizācijas ierosinājumi nav saņemti.Publiskas personas mantas atsavināšanas likuma 45.pants regulē dzīvokļa īpašuma atsavināšanas kārtību un pirmpirkuma tiesību izmantošanu, atsavinot dzīvokļa īpašumu.Atbilstoši Publiskas personas mantas atsavināšanas likuma 45.panta pirmajai daļai valsts dzīvojamo māju, kā arī dzīvokļa īpašumu vispirms piedāvā nodot tās pašvaldības īpašumā, kuras administratīvajā teritorijā atrodas attiecīgā valsts dzīvojamā māja vai dzīvokļa īpašums. Ja pašvaldības dome pieņem lēmumu par valsts dzīvojamās mājas vai dzīvokļa īpašuma pārņemšanu pašvaldības īpašumā, to nodod bez atlīdzības pašvaldības īpašumā. Ja mēneša laikā attiecīgā pašvaldības dome nav pieņēmusi lēmumu vai atsakās pārņemt valsts dzīvojamo māju vai dzīvokļa īpašumu savā īpašumā, to atsavina šajā likumā noteiktajā kārtībā.Ogres novada pašvaldība 2011.gada 16.jūnijā (protokols Nr.9, 11.§.) ir pieņēmusi lēmumu atteikties pārņemt Ogres novada pašvaldības īpašumā valsts nekustamo īpašumu „Tūjas”, Ogresgalā, Ogresgala pagastā, Ogresgala novadā, līdz ar to dzīvokļu īpašumi atsavināmi Publiskas personas mantas atsavināšanas likumā noteiktajā kārtībā. Saskaņā ar Publiskas personas mantas atsavināšanas likuma 45.panta trešo daļu, atsavinot valsts vai pašvaldības īpašumā esošu viendzīvokļa māju vai dzīvokļa īpašumu, par kuru lietošanu likumā „Par dzīvojamo telpu īri” noteiktajā kārtībā ir noslēgts dzīvojamās telpas īres līgums, to vispirms rakstveidā piedāvā pirkt īrniekam un viņa ģimenes locekļiem.Saskaņā ar Publiskas personas mantas atsavināšanas likuma 45.panta ceturto daļu īrnieks vai viņa ģimenes locekļi var pirkt īrēto dzīvokļa īpašumu, ja īrnieks un viņa ģimenes locekļi ir noslēguši notariāli apliecinātu vienošanos par to, kurš vai kuri no viņiem iegūs īpašumā īrēto viendzīvokļa māju vai dzīvokļa īpašumu un tiesā nav celta prasība par īres līguma izbeigšanu.Saskaņā ar Publiskas personas mantas atsavināšanas likuma 45.panta piekto daļu, ja īrnieks vai viņa ģimenes locekļi mēneša laikā no piedāvājuma saņemšanas dienas nepaziņo par pirmpirkuma tiesību izmantošanu, viendzīvokļa māju vai dzīvokļa īpašumu atsavina šādā kārtībā: 1) viendzīvokļa māju, kas visa atrodas uz citas personas īpašumā esoša zemesgabala, piedāvā pirkt šīs zemes īpašniekam (īpašniekiem); 2) dzīvokļa īpašumu piedāvā pirkt pārējiem dzīvojamās mājas dzīvokļu īpašniekiem, ja viņi savas pirmpirkuma tiesības ir nodibinājuši savstarpējā līgumā.Saskaņā ar Dzīvokļa īpašuma likuma 12.pantu, atsavinot dzīvokļa īpašumu, pārējiem attiecīgās dzīvojamās mājas dzīvokļu īpašniekiem nav pirmpirkuma un izpirkuma tiesību, izņemot gadījumus, kad dzīvokļu īpašnieku kopība par to pieņēmusi lēmumu šajā likumā noteiktajā kārtībā un zemesgrāmatā izdarīta atzīme par pirmpirkuma tiesību pastāvēšanu. Šobrīd nav personu, kam būtu pirmpirkuma tiesības saskaņā ar Publiskas personas mantas atsavināšanas likuma 45.panta piekto daļu.Ja Publiskas personas mantas atsavināšanas likuma 45.panta trešajā, ceturtajā un piektajā daļā minētās personas savas pirmpirkuma tiesības likumā noteiktajā termiņā neizmanto, tad dzīvokļa īpašumi pārdodami izsolē.Nekustamo īpašumu atsavināšanu pēc Ministru kabineta rīkojuma pieņemšanas organizē valsts akciju sabiedrība „Valsts nekustamie īpašumi” Publiskas personas mantas atsavināšanas likuma noteiktajā kārtībā. |

|  |  |  |
| --- | --- | --- |
| 2. | Pašreizējā situācija un problēmas | Nekustamais īpašums „Tūjas” (nekustamā īpašuma kadastra Nr. 7480 001 0103) sastāv no dzīvojamās mājas (būves kadastra apzīmējums 7480 001 0094 001), palīgceltnes – *saimniecības ēkas* (būves kadastra apzīmējums 7480 001 0094 002), palīgceltnes – *šķūņa* (būves kadastra apzīmējums 7480 001 0094 003), palīgceltnes – *šķūņa* (būves kadastra apzīmējums 7480 001 0094 005), palīgceltnes – *šķūņa* (būves kadastra apzīmējums 7480 001 0103 001) un zemes vienības (zemes vienības kadastra apzīmējums 7480 001 0103) 2000 m2 kopplatībā.Īpašuma tiesības uz ēkām (būvēm) nostiprinātas uz valsts vārda Zemkopības ministrijas Valsts meža dienesta personā Ogresgala pagasta zemesgrāmatas nodalījumā Nr.2024, lēmuma datums 14.10.1999., ar zemesgrāmatas tiesneses 15.08.2006. lēmumu ēku (būvju) īpašumam tika pievienots zemesgabals 2000 m2 kopplatībā.Dzīvojamā māja ir sadalīta 4 dzīvokļu īpašumos.Saskaņā ar Dzīvokļa īpašuma likumā noteikto, dzīvokļa īpašums ir dzīvojamā mājā tiesiski nodalīts patstāvīgs nekustamais īpašums. Dzīvokļa īpašums kā lietu kopība sastāv no atsevišķā īpašuma un attiecīgas kopīpašuma domājamās daļas. Dzīvokļa īpašuma sastāvā ietilpstošais atsevišķais īpašums un kopīpašuma domājamā daļa tiesiski nav atdalāmi. Dzīvokļa īpašumu izveido, sadalot zemesgrāmatā ierakstītu dzīvojamo māju kopā ar tai piederīgajām palīgēkām, būvēm un zemi. Dzīvokļa īpašums ir nodibināts līdz ar tā ierakstīšanu zemesgrāmatā.Atbilstoši Ogres novada pašvaldības 2012.gada 20.novembra sēdes lēmumam *Par adreses noteikšanu Nr.5-3.1./58-2012* dzīvojamās mājas (būves kadastra apzīmējums 7480 001 0094 001) – „Tūjas”, Ogresgalā, Ogresgala pagastā, Ogresgala novadā, sastāvā esošajām telpu grupām tika piešķirtas jaunas adreses: „Tūjas” – 1, „Tūjas” – 2, „Tūjas” – 3 un „Tūjas” - 4, Ogresgalā, Ogresgala pagastā, Ogresgala novadā.Dzīvokļu īpašumiem „Tūjas”–1, „Tūjas”–2, „Tūjas”–3, „Tūjas” - 4, Ogresgalā, Ogresgala pagastā, Ogresgala novadā, Ogresgala pagasta zemesgrāmatā atvērti atsevišķi nodalījumi, lēmuma datums 29.05.2013.Rīkojuma projekts paredz pārdot šādus valsts nekustamos īpašumus, kas ierakstīti zemesgrāmatā uz valsts vārda Zemkopības ministrijas personā:1. **Nekustamo īpašumu „Tūjas”-1** (nekustamā īpašuma kadastra Nr. 7480 900 0320) – dzīvokli Nr.1 (telpu grupas kadastra apzīmējums 7480 001 0094 001 002) un 707/3224 kopīpašuma domājamās daļas no būvēm (būvju kadastra apzīmējumi: 7480 001 0094 001, 7480 001 0094 002, 7480 001 0094 003, 7480 001 0094 005 un 7480 001 0103 001) un zemes vienības (zemes vienības kadastra apzīmējums 7480 001 0103) 2000 m2 kopplatībā - **Ogresgalā, Ogresgala pagastā, Ogresgala novadā.**

Īpašuma tiesības uz nekustamo īpašumu nostiprinātas Latvijas valstij Zemkopības ministrijas personā Ogresgala pagasta zemesgrāmatas nodalījumā Nr.2024-1, lēmuma datums:29.05.2013.Saskaņā ar Nekustamā īpašuma valsts kadastra informācijas sistēmas datiem nekustamā īpašuma kadastrālā vērtība uz 2014.gada 1.janvāri sastāda EUR 7334.Nekustamais īpašums ir izīrēts. 2009.gada 5.oktobrī Valsts meža dienesta Rīgas reģionālā virsmežniecība un Baiba Stelmaka ir noslēguši *Dzīvojamo telpu īres līgumu Nr.5-19/4*. Līgums noslēgts līdz 2014.gada 5.oktobrim. Valsts akciju sabiedrībā „Valsts nekustamie īpašumi” 2011.gada 30.decembrī reģistrēts dzīvokļa Nr.1, „Tūjas”-1, Ogresgalā, Ogresgala pagastā, Ogresgala novadā, īrnieces iesniegums, kurā Baiba Stelmaka informē, ka vēlās privatizēt dzīvokli, kurā ir deklarējusi savu dzīves vietu kopā ar meitu un mazdēlu, ko valsts akciju sabiedrība „Valsts nekustamie īpašumi” 2012.gada 17.janvārī ir pārsūtījusi pēc piekritības valsts akciju sabiedrībai „Privatizācijas aģentūra”. Ar valsts akciju sabiedrības „Privatizācijas aģentūra” 2012.gada 16.maija vēstuli Nr.4.17/5187 „Par valsts nekustamo īpašumu „Tūjas”, Ogresgala pagastā, Ogres novadā”, Zemkopības ministrijas atsūtītie atsavināšanai nododamās dzīvojamās mājas „Tūjas”, Ogresgalā, Ogresgala pagastā, Ogresgala novadā, dokumenti pēc piekritības nosūtīti atpakaļ valsts akciju sabiedrībai „Valsts nekustamie īpašumi” atsavināšanas uzsākšanai, pamatojoties uz likuma „Par valsts un pašvaldību dzīvojamo māju privatizāciju” pārejas noteikumu 30. punktu.Saskaņā ar Publiskas personas mantas atsavināšanas likuma 4.panta ceturtās daļas 5.punktu atsevišķos gadījumos publiskas personas nekustamā īpašuma atsavināšanu var ierosināt īrnieks vai viņa ģimenes loceklis, ja viņš vēlas nopirkt dzīvojamo māju, tās domājamo daļu vai dzīvokļa īpašumu Publiskas personas mantas atsavināšanas likuma 45.pantā noteiktajā kārtībā.Pirmpirkuma tiesīgajām personām, vienlaikus ar sludinājumu par izsoli, tiks nosūtīts uzaicinājums mēneša laikā iesniegt pieteikumu par pirmpirkuma tiesību izmantošanu saskaņā ar Publiskas personas mantas atsavināšanas likuma 14.pantā un 45.pantā noteikto.1. **Nekustamo īpašumu „Tūjas”-3** (nekustamā īpašuma kadastra Nr. 7480 900 0321) – dzīvokli Nr.3 (telpu grupas kadastra apzīmējums 7480 001 0094 001 003) un 692/3224 kopīpašuma domājamās daļas no būvēm (būvju kadastra apzīmējumi: 7480 001 0094 001, 7480 001 0094 002, 7480 001 0094 003, 7480 001 0094 005 un 7480 001 0103 001) un zemes vienības (zemes vienības kadastra apzīmējums 7480 001 0103) 2000 m2 kopplatībā – **Ogresgalā, Ogresgala pagastā, Ogres novadā.**

Īpašuma tiesības uz nekustamo īpašumu nostiprinātas Latvijas valstij Zemkopības ministrijas personā Ogresgala pagasta zemesgrāmatas nodalījumā Nr.2024-3, lēmuma datums:29.05.2013.Saskaņā ar Nekustamā īpašuma valsts kadastra informācijas sistēmas datiem nekustamā īpašuma kadastrālā vērtība uz 2014.gada 1.janvāri sastāda EUR 7976.Nekustamais īpašums ir izīrēts. 2009.gada 5.oktobrī Valsts meža dienesta Rīgas reģionālā virsmežniecība un Inguna Tiščenko ir noslēguši *Dzīvojamo telpu īres līgumu Nr.5-19/5.* Līgums noslēgts līdz 2014.gada 5.oktobrim.Pirmpirkuma tiesīgajām personām, vienlaikus ar sludinājumu par izsoli, tiks nosūtīts uzaicinājums mēneša laikā iesniegt pieteikumu par pirmpirkuma tiesību izmantošanu saskaņā ar Publiskas personas mantas atsavināšanas likuma 14.pantā un 45.pantā noteikto.1. **Nekustamo īpašumu „Tūjas”-4** (nekustamā īpašuma kadastra Nr. 7480 900 0322) –dzīvokli Nr.4 (telpu grupas kadastra apzīmējums 7480 001 0094 001 004) un 726/3224 kopīpašuma domājamās daļas no būvēm (būvju kadastra apzīmējumi: 7480 001 0094 001, 7480 001 0094 002, 7480 001 0094 003, 7480 001 0094 005 un 7480 001 0103 001) un zemes vienības (zemes vienības kadastra apzīmējums 7480 001 0103) 2000 m2 kopplatībā – **Ogresgalā, Ogresgala pagastā, Ogres novadā.**

Īpašuma tiesības uz nekustamo īpašumu „Tūjas”-4 nostiprinātas Latvijas valstij Zemkopības ministrijas personā Ogresgala pagasta zemesgrāmatas nodalījumā Nr.2024-4, lēmuma datums:29.05.2013.Saskaņā ar Nekustamā īpašuma valsts kadastra informācijas sistēmas datiem nekustamā īpašuma kadastrālā vērtība uz 2014.gada 1.janvāri sastāda EUR 8367.Nekustamais īpašums ir izīrēts. 2009.gada 5.oktobrī Valsts meža dienesta Rīgas reģionālā virsmežniecība un Vija Rozentāle ir noslēguši *Dzīvojamo telpu īres līgumu Nr.5-19/6.* Līgums noslēgts līdz 2014.gada 5.oktobrim.Pirmpirkuma tiesīgajām personām, vienlaikus ar sludinājumu par izsoli, tiks nosūtīts uzaicinājums mēneša laikā iesniegt pieteikumu par pirmpirkuma tiesību izmantošanu saskaņā ar Publiskas personas mantas atsavināšanas likuma 14.pantā un 45.pantā noteikto.1. **Nekustamo īpašumu „Tūjas”-2** (nekustamā īpašuma kadastra Nr. 7480 900 0319) – neapdzīvojamo telpu Nr.2 (telpu grupas kadastra apzīmējums 7480 001 0094 001 001) un 1099/3224 kopīpašuma domājamās daļas no būvēm (būvju kadastra apzīmējumi: 7480 001 0094 001, 7480 001 0094 002, 7480 001 0094 003, 7480 001 0094 005 un 7480 001 0103 001) un zemes vienības (zemes vienības kadastra apzīmējums 7480 001 0103) 2000 m2 kopplatībā – **Ogresgalā, Ogresgala pagastā, Ogres novadā.**

Īpašuma tiesības uz nekustamo īpašumu nostiprinātas Latvijas valstij Zemkopības ministrijas personā Ogresgala pagasta zemesgrāmatas nodalījumā Nr.2024-2, lēmuma datums:29.05.2013.Saskaņā ar Nekustamā īpašuma valsts kadastra informācijas sistēmas datiem nekustamā īpašuma kadastrālā vērtība uz 2014.gada 1.janvāri sastāda EUR 12666.Neapdzīvojamā telpa Nr.2 nav iznomāta.Valsts akciju sabiedrība „Valsts nekustamie īpašumi” 2012.gada 27.janvārī ir saņēmusi Zemkopības ministrijas vēstuli Nr.8.2-28/294/2012, ar kuru tiek nodots atsavināšanai valsts nekustamais īpašums „Tūjas” (nekustamā īpašuma kadastra Nr. 7480 001 0103) - Ogresgalā, Ogresgala pagastā, Ogres novadā.Valstij piederošo nekustamo īpašumu „Tūjas”–1, „Tūjas”–2, „Tūjas”–3 un „Tūjas”-4, Ogresgalā, Ogresgala pagastā, Ogresgala novadā, atsavināšanu saskaņā ar Publiskas personas mantas atsavināšanas likuma 4.panta otro daļu ierosina Zemkopības ministrija, jo tie nav nepieciešami Zemkopības ministrijai un tās padotībā esošajai valsts pārvaldes iestādei - Valsts meža dienestam valsts funkciju nodrošināšanai saskaņā ar Valsts pārvaldes iekārtas likumu.  |
| 3.+ | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Atbilstoši anotācijas I.sadaļas 2.punktā minētajam ir sagatavots rīkojuma projekts, kas paredz atļaut valsts akciju sabiedrībai „Valsts nekustamie īpašumi” pārdot četrus valsts nekustamos īpašumus, kas ierakstīti zemesgrāmatā uz valsts vārda Zemkopības ministrijas personā, jo tie nav nepieciešami valsts pārvaldes funkciju veikšanai. Rīkojuma projekts paredz nekustamo īpašumu valdītājam - Zemkopības ministrijai uzdevumu nodot pircējam valsts nekustamo mantu 30 dienu laikā no pirkuma līguma noslēgšanas dienas ar pieņemšanas- nodošanas aktu.Trīsdesmit dienu termiņš Zemkopības ministrijai dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi nekustamā īpašuma pārdevēja pienākumiem.Publiskas personas mantas atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā. Līdz ar to samērīgiem ar nekustamā īpašuma pircēja pienākumiem veikt noteiktas darbības noteiktos termiņos ir jābūt arī nekustamā īpašuma pārdevēja pienākumiem. Tādēļ valsts akciju sabiedrība „Valsts nekustamie īpašumi” nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 dienu laikā pēc visu saistību izpildes pret pārdevēju. Tā kā Ministru kabineta rīkojuma projektā minēto nekustamo īpašumu pārdevējs ir valsts akciju sabiedrība „Valsts nekustamie īpašumi”, bet nekustamo īpašumu valdītājs ir Zemkopības ministrija, lai varētu izpildīt nekustamo īpašumu pirkumu līgumos noteiktās saistības, Ministru kabineta rīkojuma projekta 3.punktā nekustamo īpašumu valdītājam - Zemkopības ministrijai ir noteikts 30 dienu termiņš no pirkuma līguma noslēgšanas dienas, kurā ar pieņemšanas-nodošanas aktu pārdotie nekustamie īpašumi jānodod to pircējiem. |
| 5. | Projekta izstrādē iesaistītās institūcijas | Valsts akciju sabiedrība „Valsts nekustamie īpašumi” un Zemkopības ministrija. |
| 6. | Iemesli, kādēļ netika nodrošināta sabiedrības līdzdalība | Jautājuma būtība skar Ministru kabineta kompetenci lemt par to, vai atļaut vai neatļaut nekustamo īpašumu atsavināšanu (pārdošanu). |
| 7. | Cita informācija | Ministru kabineta 2011.gada 1.februāra noteikumu N.109 „Kārtība, kādā atsavināma publiskas personas manta” 12.punkts noteic, ka, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā.Politikas joma – publiskās pārvaldības politika. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014. gads** | Turpmākie trīs gadi (tūkst. latu) |
| **2015.** | **2016.** | **2017.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Nav precīzi aprēķināms. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav precīzi aprēķināms. |
| 1.2. valsts speciālais budžets | Nav precīzi aprēķināms. |
| 1.3. pašvaldību budžets | Nav precīzi aprēķināms. |
| 2. Budžeta izdevumi: | Nav precīzi aprēķināms. |
| 2.1. valsts pamatbudžets | Nav precīzi aprēķināms. |
| 2.2. valsts speciālais budžets | Nav precīzi aprēķināms. |
| 2.3. pašvaldību budžets | Nav precīzi aprēķināms. |
| 3. Finansiālā ietekme: | Nav precīzi aprēķināms. |
| 3.1. valsts pamatbudžets | Nav precīzi aprēķināms. |
| 3.2. speciālais budžets | Nav precīzi aprēķināms. |
| 3.3.pašvaldību budžets | Nav precīzi aprēķināms. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | Nav precīzi aprēķināms. |
| 5. Precizēta finansiālā ietekme: | X | Nav precīzi aprēķināms. |
| 5.1. valsts pamatbudžets | Nav precīzi aprēķināms. |
| 5.2. speciālais budžets | Nav precīzi aprēķināms. |
| 5.3. pašvaldību budžets | Nav precīzi aprēķināms. |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. Rīkojuma projektu valsts akciju sabiedrība „Valsts nekustamie īpašumi” īstenos par saviem līdzekļiem.Valsts akciju sabiedrība „Valsts nekustamie īpašumi” saskaņā ar Publiskas personas mantas atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašuma pārdošanas vērtību, jo nekustamo īpašumu atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā.Atbilstoši Zemkopības ministrijas sniegtajiem rīkojuma projektā iekļauto nekustamo īpašumu rentabilitātes rādītājiem, pārvaldīšanas izdevumi par 2012.gadu sastāda EUR 1815, bet ieņēmumi sastāda EUR 1449. |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par rīkojuma projekta izpildi atbildīgā ir valsts akciju sabiedrība „Valsts nekustamie īpašumi” un Zemkopības ministrija. |
| 2. | Projekta izpildes ietekme uz pārvaldes funkcijām | Ar rīkojuma projektu netiek paplašinātas vai sašaurinātas valsts pārvaldes funkcijas.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Rīkojuma projekta izpilde neietekmē pārvaldes institucionālo struktūru, kā arī netiek radītas jaunas institūcijas netiek radītas.  |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Saistībā ar rīkojuma projekta izpildi nav plānots likvidēt esošās institūcijas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Saistībā ar rīkojuma projekta izpildi nav plānots reorganizēt esošās institūcijas. |
| 6. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

*Anotācijas II, IV, V un VI sadaļa – projekts šīs jomas neskar.*

Finanšu ministrs A.Vilks

23.01.2014. 12:01

2831

V.Bružas, 67024927

Vita.Bruzas@vni.lv